חנן הברון

חנן הברון (1 במרץ 1931 - 19 בפברואר 2000) היה אדריכל ישראלי וחבר מייסד בקיבוץ רעים. הברון נולד כהאנס איזק לאדגר-יעקב ואנה היילברונר בשטוטגרט שבגרמניה ועלה בגיל שנתיים עם הוריו לארץ ישראל. המשפחה התיישבה בירושלים, שם עבד אביו כמנהל בבית החולים אלי"ן לילדים נכים. למד בבית הספר היסודי דוד ילין בירושלים ובבית הספר התיכון ליד האוניברסיטה בבית הכרם. בשנות נעוריו היה חבר בארגון ההגנה ולאחר מכן התגייס לפלמ"ח. בשנת 1949 הצטרף לגרעין שהקים את קיבוץ רעים שבנגב המערבי. במהלך שנות חברותו בקיבוץ, שימש הברון כמזכיר הקיבוץ וכחבר בוועדת התכנון. למד אדריכלות בטכניון בחיפה והחל לעבוד במקצועו ב-1952. סיים את לימודיו ב-1954 ויחד עם האדריכלית הצעירה זיוה ארמוני הגישו ב-1955 הצעה לתחרות לתכנון בניין הספרייה הלאומית בקמפוס האוניברסיטה העברית בגבעת רם, שזכתה במקום הראשון. היה מראשוני האדריכלים במחלקה לתכנון של הקיבוץ המאוחד ובמסגרתה תכנן קיבוצים שלמים, מבני ציבור, מבני מגורים ומבני תעשייה לתנועה הקיבוצית. כן היה חבר בצוותי תכנון גם במספר מבנים מחוץ לקיבוצים, בהם כמה שזכו לפרסום. לאחר איחוד מחלקות התכנון של התנועה הקיבוצית, פעל שנים רבות לצד האדריכלים פרדי כהנא, ויטוריו קורינלדי, ארנונה אקסלרוד ורחל ניסים. את ייחודו של הברון כאדריכל תיאר קורינלדי: "חנן היה אדם מצד אחד מאד מינימליסט, כמעט סגפן בתכנון שלו. מצד שני היה לו חן ורכות כך שהבניינים שלו ככל שיהיו פשוטים וצנועים, היה בהם סוג של דגש מאד אישי". האדריכל פרדי כהנא מציין כי "בית יגאל אלון בגינוסר הוא הבניין החשוב שלו: שקלול של פונקציה, רעיון וצורה, ביטוי הולם לאיש שעל שמו המפעל הוקם, ממשק עם ים הכנרת, שילוב סגנונות מקומיים וגם מונומנטליות שבמקרה זה במקום; בנוסף, חללים פנימיים מעניינים המתאימים לתצוגות השונות". אחיו אברהם הברון הוא חוקר ומומחה להדברה ביולוגית. העיתונאי אביב הברון הוא אחיינו. נפטר בישראל בגיל 69. הותיר אחריו את רעייתו, אילנה, שלושה ילדים וחמש נכדות. בניין הספרייה הלאומית בגבעת רם, ירושלים - הוקם על פי תוכנית שזכתה בתחרות, עם זיוה ארמוני. בית עליית הנוער, אלונים, עם זיוה ארמוני. בית הקיבוץ המאוחד ברחוב סוטין 27 בתל אביב (עם זיוה ארמוני). ב-2008 אישרה עיריית תל אביב את הריסתו והקמת מגדל מגורים במקומו. בניין הל״ה לזכר מחלקת הל״ה - קיבוץ נתיב הל״ה. בניין יד טבנקין בסמינר אפעל. בית יגאל אלון, קיבוץ גינוסר, (1987). חדר אוכל, קיבוץ גינוסר. חדר אוכל ומבני מגורים, קיבוץ מרום גולן (בשיתוף מיכאל קראוס). חדר אוכל, קיבוץ כברי. אולם ספורט, קיבוץ נען, (1961). אולם מופעים, קיבוץ דורות, (1978). אתר ההנצחה לחללי הנח"ל וחיל החינוך, בשיתוף עם האדריכל מיכאל קראוס. ספרייה, אשדות יעקב מאוחד. בקו נקי, קובץ מאמרים לזכר חנן הברון, הוצאת מערכת, קיבוץ דליה, 2003. פרדי כהנא: לא עיר לא כפר - האדריכלות של הקיבוץ 1990-1910, הוצאת יד טבנקין והמועצה לשימור אתרים, 2011. בית יגאל אלון אנדרטת חללי הנח"ל בפרדס חנה חזיתו המזרחית של חדר אוכל ארכיון הקבוצות והקיבוצים בקיבוץ חולדה קטע מחזית בית עליית הנוער בקיבוץ אלונים מועדון לחבר בקיבוץ נתיב הל"ה (1959) אולם ספורט רב-תכליתי בנען (1961) בית תרבות בקיבוץ מעוז חיים חדר האוכל בקיבוץ כברי אולם המופעים במתחם המועצה האזורית אשכול תיאטרון פתוח במכללת אורנים (1985) מדיה וקבצים בנושא חנן הברון בוויקישיתוף ארכיון חנן הברון, בספרייה הלאומית פרטים על חנן הברון בארכיון זיוה ארמוני, בספרייה הלאומית מידע על חנן הברון בקטלוג הספרייה הלאומית אסתר זנדברג, השאיר אחריו קיבוץ למזכרת, באתר הארץ, 8 במאי 2003 אסתר זנדברג, קומונה לאלפיון העליון, באתר הארץ, 8 בינואר 2008 מיכאל יעקובסון: סקירה אדריכלית על אולם המופעים משנת 1972 בתכנונו של הברון במרכז אשכול, באתר "חלון אחורי", 5/2010. מיכאל יעקובסון: סקירה על קיבוץ רעים וספר שאייר הברון, באתר 'חלון אחורי', 1.6.2010 מיכאל יעקובסון: סקירה אדריכלית על מועדון לחבר בקיבוץ נתיב הל"ה, באתר 'חלון אחורי', 4/2012 מיכאל יעקובסון: סקירה אדריכלית על עבודתו של חנן הברון ואולם הספורט שתכנן בקיבוץ נען, באתר 'חלון אחורי', 9/2012 מיכאל יעקובסון: סקירה ארכיטקטונית על קיבוץ גינוסר עם שני מבנים שתכנן הברון באתר 'חלון אחורי', 8/09 מיכאל יעקובסון: סקירה אדריכלית על בית דוידקה בקיבוץ אשדות יעקב מאוחד, באתר 'חלון אחורי', 23.4.13 מיכאל יעקובסון: סקירה אדריכלית על חדר האוכל שתכנן הברון בקיבוץ מרום גולן באתר 'חלון אחורי', 10.8.13 מיכאל יעקובסון: סקירה אדריכלית על חדר האוכל בקיבוץ כברי, באתר 'חלון אחורי', 4.1.14 מיכאל יעקובסון, בעקבות עמוס עוז ורון חולדאי: טיול בקיבוץ חולדה, באתר Xnet‏, 24 במאי 2005 מיכאל יעקובסון: סקירה מצולמת על אדריכלות בקיבוץ יגור, באתר 'חלון אחורי', 16 בינואר 2016 מיכאל יעקובסון: סקירה אדריכלית על בית תרבות שתכנן בקיבוץ דורות, באתר 'חלון אחורי', 27 בפברואר 2016 מיכאל יעקובסון: סיבוב בחדר אוכל בקיבוץ אלונים ובית עליית הנוער, באתר 'חלון אחורי', 1 באפריל 2017 מיכאל יעקובסון: סיבוב בחדר האוכל בקיבוץ גדות, באתר 'חלון אחורי', 23 בספטמבר 2017 מיכאל יעקובסון: סיבוב בשני מבנים במכללת אורנים, באתר 'חלון אחורי', 7 בדצמבר 2019 מיכאל יעקובסון: סיבוב בפינת הזיכרון בקיבוץ גשר, באתר 'חלון אחורי', 6 במאי 2020 מיכאל יעקובסון: סיבוב באתר ההנצחה לחללי הנח"ל וחיל החינוך, באתר 'חלון אחורי', 23.4.22 חנן הברון, דף שער בספרייה הלאומית